سيد القمنى

سيد محمود القمنى (13 مارس 1947 - 6 فبراير 2022)، Sayyid Al-Qemany هو مفكر مصرى سيكولارى (عالمانى) اتولد فى بلد اسمها قمن تبع مركز الواسطى فى محافظة بنى سويف ، واتخرج من كلية الاداب.

 كتب شافها 
بيقول عن نفسه ان فى كتب اثرت فى مشوارة لما قراها زى كتاب اسبينوزا للدكتور فؤاد زكريا ، والتانى هو ( نحو آفاق أوسع) للكاتبة أبكار السقاف

 الكتب اللى كتبها 

اول كتاب كتبه كان اسمه رب الثورة ، و بعد كدة بدا يكتب كتب كتيرة زى الحزب الهاشمى و تأسيس الدولة الاسلاميه ، و الاسطورة والتراث ، و الفاشيون ، و الوطن ، و قصة الخلق ، و حروب الدولة الاسلاميه ، و النسخ فى القرأن. وله عمل جامد اسمه النبى موسى و اخر ايام الفراعنة ده غير كتابه المشهور شكرا بن لادن.

مع إن مؤلفات سيد القمنى ابحاث و دراسات علميه استخدم فيها مراجع كتيره موثقه و مش مجرد كلام خيالى لكن الظلاميين اللى ما بيعترفوش بالعلم والبحث و الفكر عارضوه وهددوا حياته.

 ادعاء الاعتداء عليه 
فى 2 يناير 2012 عملت قناة " أزهرى " برنامج مناقشه مابين الدكتور خالد الجندى والدكتور فاضل سليمان و الدكتور القمنى. ادعى القمنى انهم اعتدوا عليه بالضرب و شتموه بألفاظ وضيعه و هددوه بالقتل و اتنقل و هو متصاب لمستشفى 6 اكتوبر العام للعلاج، وعمل محضر ضدهم و أخذ مع المحضر تقرير طبى من مستشفى اكتوبر المركزى بيتضمن الإصابات اللى اتعرض ليها.
فى حين ان الاتنين نفو انهم عملو فيه كده ونفو التهم ديه.

 جوايز 

كسب المفكر المصرى الدكتور سيد القمنى بجايزة الدولة التقديرية فى العلوم الاجتماعية لسنة 2009

 مؤلفاته 
من مؤلفاته:

 لينكات برانيه 
 مقابله صحفيه مع سيد القمنى - المصرى اليوم
 المفكر سيد القمنى يرد على التكفير
 البحث عن الإصلاح

تصنيف:مواليد 1947
تصنيف:وفيات 2022
تصنيف:مفكرين
سيد القمنى
سيد القمنى
تصنيف:مصريين اخدوا جايزة الدوله التقديريه
تصنيف:ليبراليين مصريين
تصنيف:اكاديميين مصريين
تصنيف:سيكولاريين
تصنيف:ملحدين مصريين
تصنيف:منتقدين للاسلام
تصنيف:اشخاص من بنى سويف
تصنيف:ناس من الواسطى